CELEX: 52009PC0686
Language: mt
Date: 2009-12-16
Title: Proposta għal deċiżjoni tal-Kunsill dwar il-pożizzjoni tal-Unjoni li għandha tiġi adottata fil-Kumitat ta’ Kooperazzjoni stabbilit mill-Ftehim ta’ Sħubija u ta’ Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Ażerbajġan, min-naħa l-oħra, b’rabta mat-twaqqif ta’ sottokumitati ġodda

Avviż Legali Importanti

|

52009PC0686

	[pic] | IL-KUMMISSJONI EWROPEA |Brussel 16.12.2009KUMM(2009)686 finali2009/0183 (NLE).Proposta għalDEĊIŻJONI TAL-KUNSILLdwar il-pożizzjoni tal-Unjoni li għandha tiġi adottata fil-Kumitat ta’ Kooperazzjoni stabbilit mill-Ftehim ta’ Sħubija u ta’ Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Ażerbajġan, min-naħa l-oħra, b’rabta mat-twaqqif ta’ sottokumitati ġodda(preżentata mill-Kummissjoni)MEMORANDUM TA' SPJEGAZZJONI(1) Il-Ftehim ta' Sħubija u Kooperazzjoni (il-PCA) tal-1999 bejn il-Komunitajiet Ewropej u l-Istati Membri tagħhom u r-Repubblika tal-Ażerbajġan jifforma l-bażi legali tar-relazzjonijiet bilaterali bejn l-Unjoni Ewropea u l-Ażerbajġan.(2) Il-laqgħa tal-Kunsill ta’ Kooperazzjoni UE-Ażerbajġan tal-14 ta’ Novembru 2006 adottat rakkomandazzjoni dwar l-implimentazzjoni ta’ Pjan ta’ Azzjoni tal-Politika Ewropea tal-Viċinat (ENP). Kif indikat f'din ir-rakkomandazzjoni, il-Pjan ta' Azzjoni jistabbilixxi passi konkreti sabiex iġib 'il quddiem it-twettiq tal-obbligi tal-Partijiet kif stabbiliti fil-PCA u jipprovdi qafas usa' għat-tisħiħ tar-relazzjonijiet UE-Ażerbajġan biex jinvolvi miżura sinifikanti ta' integrazzjoni ekonomika u jżid il-kooperazzjoni politika skont l-għanijiet ġenerali tal-PCA.(3) Il-Kunsill Ewropew ta' Marzu 2009 laqa' it-twaqqif ta' Sħubija tal--Lvant ambizzjuża li se tinvolvi aktar ingaġġar mas-sieħba fil-lvant kemm fil-livell bilaterali kif ukoll f'dak multilaterali, li se jimmira għall-ħolqien tal-kundizzjonijiet neċessarji biex tiżdied l-assoċjazzjoni politika u aktar integrazzjoni ekonomika billi jiġu appoġġjati riformi politiċi u soċjo-ekonomiċi fil-pajjiżi sieħba, u b'hekk tiġi ffaċilitata l-approssimazzjoni lejn l-UE. Id-Dikjarazzjoni Konġunta tas-Sammit ta' Praga dwar is-Sħubija tal-Lvant tas-7 ta' Mejju 2009 kkonfermat ix-xewqa tal-Istati Membri tal-UE u s-sieħba Ewropej tal-Lvant li jieħdu r-relazzjoni tagħhom f'livell ġdid billi jsegwu l-għanijiet imsemmija hawn fuq.(4) Il-Pjan ta’ Azzjoni UE-Ażerbajġan fil-Kapitolu 5 (Monitoraġġ) jipprovdi li l-korpi konġunti stabbiliti skont il-PCA se javvanzaw u jimmonitorjaw l-implimentazzjoni tal-Pjan ta’ Azzjoni u li l-istrutturi stabbiliti skont il-ftehimiet relevanti għandhom jiġu riveduti, fejn xieraq, sabiex ikun żgurat li l-prijoritajiet kollha skont il-Politika Ewropea tal-Viċinat ikunu riflessi b’mod xieraq.(5) Struttura istituzzjonali li tinkludi numru ta' sottokumitati settorali huma l-bażi tal-implimentazzjoni ta' ftehimiet oħra simili u Pjan ta' Azzjoni ma' sieħba oħra fl-ENP, bħall-Ġordan (sal-lum 11-il sottokumitat), il-Marokk (10), l-Ukrajna (7), ir-Repubblika tal-Moldova (4). Il-proposta preżenti ssegwi strateġija simili u għandha l-għan li tiżgura struttura istituzzjonali biex tippermetti li l-UE u l-Ażerbajġan iwessgħu l-oqsma ta' diskussjoni tar-relazzjonijiet bilaterali tagħhom. Sal-lum ġew stabbiliti żewġ sottokumitati biex jgħinu lill-Kumitat ta' Kooperazzjoni UE-Ażerbajġan iwettaq id-dmirijiet tiegħu. (1) sottokumitat għall-kummerċ, l-ekonomija u l-kwistjonijiet legali relatati u (2) sottokumitat dwar l-enerġija, it-trasport u l-ambjent.(6) L-Ażerbajġan lest li jsaħħaħ il-kooperazzjoni f'oqsma oħra koperti bil-PCA u esprima l-impenn tiegħu għal relazzjoni aktar ambizzjuża f'konformità mal-prinċipji tas-Sħubija tal-Lvant.(7) Bil-għan li jsaħħaħ il-qafas istituzzjonali għad-djalogu u jissorvelja l-implimentazzjoni tal-Pjan Nazzjonali tal-ENP u jsegwi l-għan li jitjiebu r-relazzjonijiet UE-Ażerbajġan, il-Kummissjoni Ewropea qed tipproponi lill-Kunsill li jistabbilixxi żewġ sottokumitati oħra, li jinħatru kif ġej: (1) Sottokumitat dwar il-Ġustizzja, il-Libertà u s-Sigurtà u d-Drittijiet tal-Bniedem u d-Demokrazija; (2) Sottokumitat dwar l-Impjiegi u l-Affarijiet Soċjali, is-Saħħa Pubblika, it-Taħriġ, l-Edukazzjoni u ż-Żgħażagħ, il-Kultura, is-Soċjetà tal-Informazzjoni u l-Politika Awdjoviżiva, u x-Xjenza u t-Teknoloġija. Dawn is-sottokumitati jiġu stabbiliti fi ħdan il-qafas tal-PCA.(8) L-istruttura ppreżentata hawn fuq twassal għal avvanz u sorveljanza fl-implimentazzjoni tal-Pjan Nazzjonali tal-ENP. Id-djalogu fi ħdan il-qafas tas-sottokumitati jipprovdi għal skambju ta' informazzjoni u l-aqwa prattiki f'livell espert, u jgħin biex tinbena fiduċja u aktar rabtiet bejn il-Kummissjoni Ewropea u l-esperti tal-pajjiż sieħeb.(9) Id-djalogu fis-sottokumitati se jirrinforza l-interazzjoni mal-Ażerbajġan u jipprovdi informazzjoni konsistenti dwar il-progress u l-ambizzjoni tiegħu. Id-djalogu se jippermetti li jiġu identifikati oqsma oħra fejn l-Ażerbajġan ikollu bżonn għajnuna (eż. biex titjieb il-kapaċità amministrattiva permezz tal-Programmi Komprensivi ta' Bini ta' Istituzzjonijiet tas-Sħubija tal-Lvant.(10) Kif previst bl-Artikolu 2(1) tal-Kunsill u d-Deċiżjoni tal-Kummissjoni tal-31 ta' Mejju 1999 dwar il-konklużjoni tal-PCA imsemmi hawn fuq, it-test tal-proposta għal Deċiżjoni tal-Kunsill dwar il-pożizzjoni li trid tittieħed mill-Unjoni fil-Kumitat ta' Kooperazzjoni UE-Ażerbajġan rigward it-twaqqif ta' sottokumitati ġodda huwa mehmuż. L-għanijiet, is-suġġetti koperti minn kull sottokumitat u l-proċeduri ta' implimentazzjoni jinsabu fir-regoli ta' proċedura mehmuża.2009/0183 (NLE)Proposta għalDEĊIŻJONI TAL-KUNSILLdwar il-pożizzjoni tal-Unjoni li għandha tiġi adottata fil-Kumitat ta’ Kooperazzjoni stabbilit mill-Ftehim ta’ Sħubija u ta’ Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Ażerbajġan, min-naħa l-oħra, b’rabta mat-twaqqif ta’ sottokumitati ġoddaIL-KUNSILL TAL-UNJONI EWROPEA,Wara li kkunsidra t-Trattat dwar il-funzjonament tal-Unjoni Ewropea,Wara li kkunsidra l-Artikolu 2(1) tad-Deċiżjoni tal-Kunsill u tal-Kummissjoni tal-31 ta’ Mejju 1999[1] dwar il-konklużjoni tal-Ftehim ta' Sħubija u Kooperazzjoni (PCA) bejn il-Komunitajiet Ewropej u l-Istati Membri tagħhom, fuq naħa, u r-Repubblika tal-Ażerbajġan, fuq in-naħa l-oħra,Wara li kkunsidra l-proposta mill-Kummissjoni,Billi:(1) Il-Kunsill ta’ Kooperazzjoni UE-Ażerbajġan, fl-14 ta’ Novembru 2006, adotta rakkomandazzjoni dwar l-implimentazzjoni ta’ Pjan ta’ Azzjoni UE-Ażerbajġan.(2) L-Artikolu 83 tal-imsemmi PCA jipprovdi li l-Kunsill ta’ Kooperazzjoni għandu jkun mgħejjun fit-twettiq ta’ dmirijietu minn Kumitat ta’ Kooperazzjoni.(3) Il-Kunsill ta’ Kooperazzjoni UE-Ażerbajġan adotta r-Regoli ta’ Proċedura tal-Kumitat ta’ Kooperazzjoni fit-12 ta’ Ottubru 1999[2], fejn iddelega r-responsabilità għall-ħolqien u aktar twaqqif ta' sottokumitati għall-Kumitat ta’ Kooperazzjoni UE-Ażerbajġan,ADOTTA DIN ID-DEĊIŻJONI:Artikolu UnikuIl-pożizzjoni li se tadotta l-Unjoni fil-Kumitat ta' Kooperazzjoni stabbilit mill-Artikolu 83 tal-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, fuq naħa u r-Repubblika tal-Ażerbajġan fuq in-naħa l-oħra, fir-rigward tat-twaqqif ta' sottokumitati ġodda għandu jkun skont l-Anness għal din id-Deċiżjoni.Magħmul fi Brussell,Għall-KunsillIl-PresidentANNESSIL-KUMITAT TA' KOOPERAZZJONI UE-AŻERBAJĠAN,Wara li kkunsidra l-Ftehim ta’ Sħubija u ta’ Kooperazzjoni bejn il-Komunitajiet Ewropej u l-Istati Membri tagħhom, fuq naħa, u r-Repubblika tal-Ażerbajġan, fuq in-naħa l-oħra, ('il-Ftehim') u b’mod partikolari l-Artikolu 83 tiegħu,Billi:(1) Skont l-Artikolu 10 tar-Regoli tal-Proċedura tiegħu[3], il-Kumitat ta' Kooperazzjoni jista' jistabbilixxi sottokumitati u jiddefenixxi t-termini ta' referenza tagħhom.(2) Il-Pjan ta’ Azzjoni tal-Politika Ewropea tal-Viċinat UE-Ażerbajġan (fil-Kapitolu 5) jipprovdi li l-korpi konġunti stabbiliti skont il-Ftehim se javvanzaw u jimmonitorjaw l-implimentazzjoni tal-Pjan ta’ Azzjoni u li l-istrutturi stabbiliti skont il-ftehimiet relevanti għandhom jiġu riveduti, fejn xieraq, sabiex ikun żgurat li l-prijoritajiet skont il-Politika Ewropea tal-Viċinat ikunu riflessi b’mod xieraq.(3) Id-Dikjarazzjoni Konġunta tas-Summit ta' Praga dwar is-Sħubija tal-Lvant tas-7 ta' Mejju 2009 jisħaq ix-xewqa komuni li r-relazzjonijiet bilaterali bejn l-UE u s-sieħba tal-lvant tagħha, jiġu approfonditi u intensifikati,ADOTTA DIN ID-DEĊIŻJONI:Artikolu UnikuIs-sottokumitati elenkati fl-Anness A huma hawnhekk stabbiliti. It-termini ta' referenza tas-sottokumitati kif stabbiliti fl-Anness B huma hawnhekk adottati.Magħmul fi,Għall-Kumitat ta’ Kooperazzjoni bejn l-UE u l-AżerbajġanGħall-AżerbajġanGħall-Unjoni EwropeaAnness AIl-Kumitat ta' Kooperazzjoni UE-AżerbajġanSottokumitati ġodda stabbiliti(1) Sottokumitat dwar il-Ġustizzja, il-Libertà u s-Sigurtà u d-Drittijiet tal-Bniedem u d-Demokrazija;(2) Sottokumitat dwar l-Impjiegi u l-Affarijiet Soċjali, is-Saħħa Pubblika, it-Taħriġ, l-Edukazzjoni u ż-Żgħażagħ, il-Kultura, is-Soċjetà tal-Informazzjoni u l-Politika Awdjoviżiva, u x-Xjenza u t-Teknoloġija.Anness BTermini ta’ referenza tas-Sottokumitat dwar il-Ġustizzja, il-Libertà u s-Sigurtà u d-Drittijiet tal-Bniedem u d-Demokrazija stabbiliti skont il-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Ażerbajġan, min-naħa l-oħraIL-KUMITAT TA’ KOOPERAZZJONI,Wara li kkunsidra l-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, fuq in-naħa l-waħda, u r-Repubblika tal-Ażerbajġan, fuq in-naħa l-oħra,Wara li kkunsidra r-Regoli ta’ Proċedura tal-Kumitat ta’ Kooperazzjoni, stabbilit mill-Kunsill ta’ Kooperazzjoni fit-12 ta’ Ottobru 1999 bħala Anness għar-Regoli ta’ Proċedura tiegħu, u b’mod partikolari l-Artikolu 10 tagħhom,Stabbilixxa Sottokumitat dwar il-Ġustizzja, il-Libertà u s-Sigurtà u d-Drittijiet tal-Bniedem u d-Demokrazija bit-termini ta' referenza segwenti:Artikolu 1Is-Sottokumitat għandu jiddiskuti l-implimentazzjoni tal-Ftehim ta’ Sħubija u ta’ Kooperazzjoni u l-Pjan ta’ Azzjoni tal-Politika Ewropea tal-Viċinat UE-Ażerbajġan relatat fl-oqsma li ġejjin:-  il-ġestjoni tal-fruntieri;-  il-ġestjoni tal-migrazzjoni legali u illegali (inklużi kwistjonijiet relatati ma’ ri-ammissjoni, viża, sigurtà tad-dokumenti tal-ivvjaġġar, kenn politiku);-  il-persuni spostati internament;-  il-ġlieda kontra l-kriminalità organizzata (inkluż, imma mhux biss it-traffikar fil-bnedmin, il-kriminalità permezz tal-internet, l-abbuż tat-tfal, il-kriminalità fil-qasam finanzjarju u ekonomiku inkluż il-ħasil tal-flus, il-frodi fiskali u l-iffalsifikar, il-korruzzjoni fis-settur privat u dak pubbliku, id-drogi illeċiti, it-traffikar fl-armi u forom oħra ta' attivitajiet illegali);-  il-ġlieda kontra t-terroriżmu (inkluż il-finanzjament tat-terroriżmu);-  l-infurzar tal-liġi u l-kooperazzjoni ġudizzjarja;-  il-protezzjoni ta' dejta personali,-  l-iżvilupp ta’ kooperazzjoni transkonfinali u reġjonali dwar kwistjonijiet ta’ Ġustizzja, Libertà u Sigurtà;-  id-demokrazija u d-drittijiet tal-bniedem - inkluż ir-ratifika u l-implimentazzjoni tal-konvenzjonijiet internazzjonali dwar id-drittijiet tal-bniedem;-  l-istat tad-dritt, inkluż ir-riforma tal-ġudikatura u l-aċċess għall-ġustizzja.Is-Sottokumitat jista' jiddiskuti wkoll suġġetti jew proġetti speċifiċi relatati mal-implimentazzjoni tas-Sħubija tal-Lvant, is-Sinerġija tal-Baħar l-Iswed jew inizjattivi oħra li huma marbuta mal-kooperazzjoni bilaterali rilevanti.Il-lista t’hawn fuq mhix eżawrjenti u l-Kumitat ta’ Kooperazzjoni jista’ jżid suġġetti oħra. Każi individwali jistgħu ukoll jiġu diskussi meta dan ikun meħtieġ minn waħda miż-żewġ Naħat.Artikolu 2Is-Sottokumitat għandu jaħdem taħt l-awtorità tal-Kumitat ta' Kooperazzjoni. Huwa għandu jirrapporta u jibgħat il-konklużjonijiet tiegħu lill-Kumitat ta' Kooperazzjoni wara kull laqgħa.Artikolu 3Is-Sottokumitat għandu jkun magħmul minn rappreżentanti tal-Partijiet.Fuq ftehim taż-żewġ Partijiet, jistgħu jinstemgħu esperti rigward punti speċifiċi fuq l-aġenda tal-laqgħat tas-Sottokumitat, kif ikun xieraq.Artikolu 4Is-Sottkumitat għandu jkun ippresjedut alternattivament mill-Partijiet skont ir-regoli dwar il-presidenza alternata tal-Kumitat ta’ Kooperazzjoni[4].Artikolu 5Uffiċjal tal-Kummissjoni Ewropea flimkien ma' uffiċjal tal-Gvern tar-Repubblika tal-Ażerbajġan għandhom jeżerċitaw il-funzjonijiet ta’ Segretarju Permanenti tas-Sottokumitat b’mod konġunt. Il-komunikati kollha li jikkonċernaw is-Sottokumitat għandhom jiġu mgħoddija lis-Segretarju Permanenti.Artikolu 6Is-Sottokumitat għandu jiltaqa’ kulmeta jeħtieġu ċ-ċirkostanzi fuq qbil tal-Partijiet, fuq il-bażi ta’ talba bil-miktub minn kwalunkwe waħda mill-Partijiet, u mill-inqas darba fis-sena. Kull laqgħa għandha ssir f’post li jkun iddeterminat miż-żewġ Partijiet u f’ħin miftiehem minnhom. Kull sessjoni tas-Sottokumitat għandha tkun ta' jumejn; jum minnhom għandu jkun dedikat għal kwistjonijiet ta' Ġustizzja, Libertà u Sigurtà u l-jum l-ieħor għandu jkun dedikat għal kwistjonijiet ta' Drittijiet tal-Bniedem u Demokrazija.Is-Sottokumitat għandu jiltaqa' għall-ewwel darba biss wara li l-passi segwenti jkunu ttieħdu b'suċċess:-  laqgħa informali teknika fi Brussell biex jiġu skambjati l-opinjonijiet dwar kwistjonijiet li jridu jiġu indirizzati u l-modalitajiet ta' ħidma prattika dwar aktar kooperazzjoni fil-qasam tal-Ġustizzja, l-Libertà u s-Sigurtà;-  missjoni mill-esperti tal-Kummissjoni fl-Ażerbajġan biex isiru taħditiet tekniċi preliminari, skambji dwar l-iskop u l-organizzazzjoni ta' Sottokumitat fil-futur dwar il-Ġustizzja, il-Libertà u s-Sigurtà u d-Drittijiet tal-Bniedem u d-Demokrazija, u biex jiġu identifikati s-sieħba;-  barra mit-taħditiet tekniċi, tweġiba mill-Ażerbajġan għal kwestjonarju dwar l-istat tal-affarijiet rigward kwistjonijiet ta' Ġustizzja, Libertà u Sigurtà;-  seminar dwar kwistjonijiet ta' mobilità inkluż il-prevenzjoni tal-migrazzjoni illegali, il-ġestjoni tal-migrazzjon legali, riammissjoni u skambju tal-informazzjoni dwar kwistjonijiet tal-viża;-  rapport lill-Istati Membri.Is-Segretarju tal-Parti l-oħra għandu jwieġeb fi żmien 15-il jum ta’ ħidma, minn meta tasal talba għal-laqgħa tas-Sottokumitat.F’każijiet ta’ urġenza partikolari, is-Sottokumitat jista' jiltaqa' b'avviż iqsar basta jkun hemm il-qbil taż-żewġ Partijiet.Qabel kull laqgħa, il-president għandu jkun informat bil-kompożizzjoni maħsuba tad-delegazzjoni taż-żewġ Partijiet.Il-laqgħat tas-Sottokumitat jitlaqqgħu b’mod konġunt miż-żewġ Segretarji Permanenti, li jaġixxu fi ftehim mas-Segretarji tal-Kumitat ta’ Kooperazzjoni.Artikolu 7Il-punti biex ikunu inklużi fl-aġenda għandhom jitressqu quddiem is-Segretarji Permanenti mill-inqas 15-il jum ta’ ħidma qabel il-laqgħa tas-Sottokumitat in kwistjoni. Kwalunkwe dokumentazzjoni anċillari għandha tkun ipprovduta lis-Segretarji Permanenti mill-inqas għaxart ijiem ta’ ħidma bil-quddiem.Fuq il-bażi ta’ dawn il-punti, għandha titfassal u tintbagħat aġenda provviżorja, flimkien mad-dokumentazzjoni anċillari disponibbli, lis-Segretarji tal-Kumitat ta’ Kooperazzjoni, kif ukoll lir-Rappreżentanzi Permanenti tal-Istati Membri, mhux aktar tard minn ħamest ijiem ta’ ħidma qabel il-laqgħa tas-Sottokumitat. F’ċirkostanzi eċċezzjonali, bi qbil bil-miktub taż-żewġ Segretarji Permanenti, jistgħu jiġu miżjuda punti f’limiti iqsar ta’ żmien.Artikolu 8Fil-laqgħa tiegħu, is-Sottokumitat jista’ jittratta kwalunkwe wieħed mill-oqsma jew l-oqsma kollha elenkati fl-Artikolu 1.Artikolu 9Ħlief jekk ikun deċiż mod ieħor, il-laqgħat tas-Sottokumitat m’għandhomx ikunu pubbliċi.Artikolu 10Għandhom jittieħdu l-minuti għal kull laqgħa. Kopja tal-minuti u tal-konklużjonijiet ta’ kull laqgħa tas-Sottokumitat għandhom jiġu trażmessi lis-Segretarji tal-Kumitat ta’ Kooperazzjoni. Għandhom jintbagħtu kopji wkoll lir-Rappreżentanzi Permanenti tal-Istati Membri.Artikolu 11Is-Sottokumitat għandu jkun akkompanjat minn seminar dwar id-drittijiet tal-bniedem magħmul minn rappreżentanti tas-soċjetà ċivili mill-Istati Membri tal-Unjoni Ewropea u mill-Ażerbajġan, li għandhom jagħmlu rakkomandazzjonijiet lis-Sottokumitat.Termini ta’ referenza tas-Sottokumitat dwar l-Impjiegi u l-Affarijiet Soċjali, is-Saħħa Pubblika, it-Taħriġ, l-Edukazzjoni ż-Żgħażagħ, il-Kultura, is-Soċjetà tal-Informazzjoni u l-Politika Awdjoviżiva, u x-Xjenza u t-Teknoloġija stabbilit skont il-Ftehim ta' Sħubija u Kooperazzjoni bejn il-Komunitajiet Ewropej u l-Istati Membri tagħhom, min-naħa l-waħda, u r-Repubblika tal-Ażerbajġan, min-naħa l-oħra,IL-KUMITAT TA’ KOOPERAZZJONI,Wara li kkunsidra l-Ftehim ta’ Sħubija u Kooperazzjoni li jistabbilixxi sħubija bejn il-Komunitajiet Ewropej u l-Istati Membri tagħhom, fuq in-naħa l-waħda, u r-Repubblika tal-Ażerbajġan, fuq in-naħa l-oħra,Wara li kkunsidra r-Regoli ta’ Proċedura tal-Kumitat ta’ Kooperazzjoni, stabbilit mill-Kunsill ta’ Kooperazzjoni fit-12 ta’ Ottobru 1999 bħala Anness għar-Regoli ta’ Proċedura tiegħu, u b’mod partikolari l-Artikolu 10 tagħhom,Waqqaf Sottokumitat dwar ix-Xogħol u l-Affarijiet Soċjali, is-Saħħa Pubblika, it-Taħriġ, l-Edukazzjoni ż-Żgħażagħ, il-Kultura, is-Soċjetà tal-Informazzjoni u l-Politika Awdjoviżiva, u x-Xjenza u t-Teknoloġija bit-termini ta' referenza segwenti:Artikolu 1Is-Sottokumitat għandu jiddiskuti l-implimentazzjoni tal-Ftehim ta’ Sħubija u ta’ Kooperazzjoni u l-Pjan ta’ Azzjoni tal-Politika Ewropea tal-Viċinat UE-Ażerbajġan relatat fl-oqsma li ġejjin:-  Il-politika soċjali u tax-xogħol, inkluż riformi soċjali, ħarsien soċjali u inklużjoni soċjali, il-promozzjoni tal-mara fil-ħajja soċjali, ekonomika u politika;-  Is-saħħa pubblika;-  L-edukazzjoni, it-taħrig u ż-żgħażagħ (b'mod partikolari: riformi u modernizzazzjoni tas-sistemi tal-edukazzjoni u t-taħriġ, programmi ta' taħriġ vokazzjonali, żvilupp tal-ħiliet u mobilità);-  Kultura;-  Is-soċjetà tal-informazzjoni-  Il-politika awdjoviżiva;-  Ix-Xjenza u t-Teknoloġija, ir-riċerka u l-iżvilupp;-  Kooperazzjoni reġjonali fl-oqsma msemmija hawn fuq;-  Qafas regolatorju relevanti u għajnuna tal-UE fl-oqsma msemmija hawn fuq.Is-Sottokumitat jista' jiddiskuti wkoll suġġetti jew proġetti speċifiċi relatati mal-implimentazzjoni tas-Sħubija tal-Lvant, is-Sinerġija tal-Baħar l-Iswed jew inizjattivi oħra li huma marbuta mal-kooperazzjoni bilaterali rilevanti.Il-lista t’hawn fuq mhix eżawrjenti u l-Kumitat ta’ Kooperazzjoni jista’ jżid suġġetti oħra.Artikolu 2Is-Sottokumitat għandu jaħdem taħt l-awtorità tal-Kumitat ta' Kooperazzjoni. Huwa għandu jirrapporta u jibgħat il-konklużjonijiet tiegħu lill-Kumitat ta' Kooperazzjoni wara kull laqgħa.Artikolu 3Is-Sottokumitat għandu jkun magħmul minn rappreżentanti tal-Partijiet.Fuq ftehim taż-żewġ Partijiet, jistgħu jinstemgħu esperti rigward punti speċifiċi fuq l-aġenda tal-laqgħat tas-Sottokumitat, kif ikun xieraq.Artikolu 4Is-Sottkumitat għandu jkun ippresjedut alternattivament mill-Partijiet skont ir-regoli dwar il-presidenza alternata tal-Kumitat ta’ Kooperazzjoni[5].Artikolu 5Uffiċjal tal-Kummissjoni Ewropea flimkien ma' uffiċjal tal-Gvern tar-Repubblika tal-Ażerbajġan għandhom jeżerċitaw il-funzjonijiet ta’ Segretarju Permanenti tas-Sottokumitat b’mod konġunt. Il-komunikati kollha li jikkonċernaw is-Sottokumitat għandhom jiġu mgħoddija lis-Segretarju Permanenti.Artikolu 6Is-Sottokumitat għandu jiltaqa’ kulmeta jeħtieġu ċ-ċirkostanzi fuq qbil tal-Partijiet, fuq il-bażi ta’ talba bil-miktub minn kwalunkwe waħda mill-Partijiet, u mill-inqas darba fis-sena. Kull laqgħa għandha ssir f’post li jkun iddeterminat miż-żewġ Partijiet u f’ħin miftiehem minnhom.Is-segretarju tal-Parti l-oħra għandu jwieġeb fi żmien 15-il jum ta’ ħidma, minn meta tasal talba għal-laqgħa tas-Sottokumitat.F’każijiet ta’ urġenza partikolari, is-Sottokumitat jista' jiltaqa' b'avviż iqsar basta jkun hemm il-qbil taż-żewġ Partijiet.Qabel kull laqgħa, il-president għandu jkun informat bil-kompożizzjoni maħsuba tad-delegazzjoni taż-żewġ Partijiet.Il-laqgħat tas-Sottokumitat jitlaqqgħu b’mod konġunt miż-żewġ Segretarji Permanenti, li jaġixxu fi ftehim mas-Segretarji tal-Kumitat ta’ Kooperazzjoni.Artikolu 7Il-punti biex ikunu inklużi fl-aġenda għandhom jitressqu quddiem is-Segretarji Permanenti mill-inqas 15-il jum ta’ ħidma qabel il-laqgħa tas-Sottokumitat in kwistjoni. Kwalunkwe dokumentazzjoni ta’ appoġġ għandha tkun ipprovduta lis-Segretarji Permanenti mill-inqas għaxart ijiem ta’ ħidma bil-quddiem.Fuq il-bażi ta’ dawn il-punti, għandha titfassal u tintbagħat aġenda provviżorja, flimkien mad-dokumentazzjoni anċillari disponibbli, lis-Segretarji tal-Kumitat ta’ Kooperazzjoni, kif ukoll lir-Rappreżentanzi Permanenti tal-Istati Membri, mhux aktar tard minn ħamest ijiem ta’ ħidma qabel il-laqgħa tas-Sottokumitat. F’ċirkostanzi eċċezzjonali, bi qbil bil-miktub taż-żewġ Segretarji Permanenti, jistgħu jiġu miżjuda punti f’limiti iqsar ta’ żmien.Artikolu 8Fil-laqgħa tiegħu, is-Sottokumitat jista’ jittratta kwalunkwe wieħed mill-oqsma jew l-oqsma kollha elenkati fl-Artikolu 1.Artikolu 9Ħlief jekk ikun deċiż mod ieħor, il-laqgħat tas-Sottokumitat m’għandhomx ikunu pubbliċi.Artikolu 10Għandhom jittieħdu l-minuti għal kull laqgħa. Kopja tal-minuti u tal-konklużjonijiet ta’ kull laqgħa tas-Sottokumitat għandhom jiġu trażmessi lis-Segretarji tal-Kumitat ta’ Kooperazzjoni. Għandhom jintbagħtu kopji wkoll lir-Rappreżentanzi Permanenti tal-Istati Membri.[1] ĠU L 246, 17.9.1999, p. 1-2.[2] ĠU L 297, 18.11.1999, p. 32.[3] ĠU L 297, 18.11.1999, p. 33[4] ĠU L 297, 18.11.1999, p. 33[5] ĠU L 297, 18.11.1999, p. 33.